เดือนที่แล้วประจำเดือนไม่มาค่ะ แล้วเดือนนี้มาจำเดือนมาแล้วประจำเดือนเป็นสีน้ำตาลเข้มเลยค่ะ แล้วประจำเดือนจะไม่มาบ่อยมากค่ะ
สวัสดีค่ะ หากเดือนที่แล้วประจำเดือนไม่มา และในเดือนนี้มีเลือดสีน้ำตาลเข้มออกมา หากมีอาการปวดท้องน้อยร่วมด้วย และหากมีเพศสัมพันธ์ ควรตรวจหาการตั้งครรภ์ดูด้วยค่ะ แต่หากไม่ได้มีเพศสัมพันธ์ หรือตรวจไม่พบการตั้งครรภ์ การที่ประจำเดือนมีสีน้ำตาล แสดงว่าประจำเดือนมีปริมาณน้อย และหากมีระยะห่างระหว่างรอบประจำเดือนที่มากกว่า 35 วัน หรือนานๆ มาครั้งดังกล่าว อาจมีสาเหตุจาก1. มีภาวะที่มีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป และมักจะทำให้ประจำเดือนขาดหาย นานๆ มาสักครั้ง2. โรคอ้วน เป็นเหตุให้ประจำเดือนนานๆ มาสักครั้งได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ (หากเคยมีเพศสัมพันธ์มาก่อน)นอกจากนี้ การมีความเครียด พักผ่อนน้อย ออกกำลังกายหักโหม อดนอน อดอาหาร มีน้ำหนักลด ก็จะทำให้ประจำเดือนไม่ค่อยมาได้ และมีประจำเดือนปริมาณน้อยได้แนะนำว่าหากประจำเดือนยังคงมาโดยมีระยะห่างมากกว่า 35 วันในทุกรอบ หรือประจำเดือนมาน้อยกว่า 2 วันในแต่ละรอบ หรือขาดหายไปนานกว่า 3 เดือน ควรไปพบแทพย์เพื่อหาสาเหตุค่ะ